**R O M Â N I A**

**CONSILIUL LOCAL AL COMUNEI GIURGIȚA**

**JUDEȚUL DOLJ**

**P R O I E C T D E H O T Ă R Â R E**

**privind înregistrarea U.A.T Comuna Giurgița în Sistemul naţional electronic de plată online a obligaţiilor de plată către bugetul general consolidat, instalarea unui terminal de plată (POS) în cadrul casieriei precum şi stabilirea modului în care este suportat comisionul bancar**

Consiliul Local al Comunei Giurgița, jud. Dolj, întrunit în ședinta ordinara în ziua de luni, 28.02.2022;

**Având în vedere:**

-Referatul primarului comunei Giurgița, județul Dolj Nr. 1220/18.02.2022;

-Raportul compartimentului de specialitate Nr.1221/18.02.2022;

-Prevederile art.3 alin.(1), art.4, art.10 alin.(1) și alin.(2)din H.G nr. 1.235/2010 privind Sistemul naţional electronic de plată online, cu modificările și completările ulterioare;

-Ordinul Nr. 168/14/95/2011 pentru aprobarea Normelor metodologice privind Sistemul naţional electronic de plată online a taxelor şi impozitelor utilizând cardul bancar, cu modificările și completările ulterioare;

-Ordinul Nr. 173/2011 pentru aprobarea Normelor tehnice privind Sistemul naţional electronic de plată online a taxelor şi impozitelor utilizând cardul bancar, cu modificările și completările ulterioare;

-O.U.G Nr. 193/2002 privind introducerea sistemelor moderne de plată precum si prevederile H.G nr. 949/2017 privind aprobarea Normelor metodologice de aplicare;

-Legea nr. 227/2015 privind Codul Fiscal, cu modificările și completările ulterioare;

-Legea nr.207/2015 privind Codul de procedură fiscală, cu modificările și completările ulterioare;

-Legea nr. 52/2003, republicată, privind transparenţa decizională în administraţia publică;

-Prevederile Legii nr.24/2000 privind Normele de tehnica legislative pentru elaborarea actelor normative,republicata cu modificarile si completarile ulterioare;

-Avizul comisiei de specialitate;

În temeiul prevederilor art. 95 alin.(1) și (2), art.98,art. 105, art.106, art.129 alin.(1), alin.(2) lit.(b), alin.(4) lit.(b), art.133 alin.(1), art. 139 alin (1), alin.(3) lit.(3), art.196 alin.(1) lit.(a), art.198, art.200 din OUG Nr. 57/2019 privind Codul Administrativ, cu modificările și completările ulterioare;

**H O T Ă R Ă Ș T E ( P R O I E C T ):**

**Art.1.** Se aprobă înregistrarea U.A.T. Comuna Giurgița în Sistemul naţional electronic de plată online (SNEP) a taxelor şi impozitelor utilizând cardul bancar.

**Art.2.** Se aprobă instalarea unui terminal de plată, dispozitiv electronic care poate prelua, stoca şi transmite informaţii despre plata prin card (POS), la casieria instituţiei.

**Art.3.(1)** Cheltuielile privind înregistrarea în SNEP şi interfaţarea, inclusiv cele aferente conectării la acesta, vor fi suportate din bugetul local;

 **(2)** Comisionul aferent plăţii electronice cu cardul este suportat de către:

**a)** Contribuabil, pentru comisioanele aferente serviciilor de plată percepute de către furnizorul său de servicii de plată;

**b)** UAT Comuna Giurgița, din bugetul local, pentru comisioanele aferente serviciilor de plată percepute de către furnizorul său de servicii de acceptare de plăți electronice.

 **(3)** Comisionul perceput de instituţia de credit acceptatoare, aferent efectuării plăţii electronice, nu va depăşi 1% din valoarea tranzacţiei și nu va fi mai mare de 30 de lei în situaţia în care prin aplicarea cotei de 1% rezultă o sumă mai mare de 30 de lei.

**Art.4.** Selecția instituției de credit acceptatoare de plăți electronice se va face cu respectarea Ordinului nr.168/2011- pentru aprobarea Normelor metodologice privind Sistemul naţional electronic de plată online a taxelor şi impozitelor utilizând cardul bancar;

**Art.5.** Se aprobă imputernicirea primarului Comunei Giurgița d-nul. Bonea Viky domiciliat com. Giurgița sat. Giurgița, str. Maior Constantin Dorînga nr.10 jud. Dolj, posesor al C.I.seria DZ nr. 274269, CNP 1720229160039, să semneze în numele și pe seama U.A.T Comuna Giurgița contractul de colaborare cu instituția bancară, precum și orice alte modificări și completări cuvenite de către parțile contractante sau orice alte acte, documente, notificări sau cereri a caror semnare poate deveni necesară în legatură cu implementarea serviciilor de plată cu cardul.

**Art.6.**Primarul comunei Giurgița și compartimentul ,,Buget-Finanțe-Contabilitate,, din cadrul Primăriei comunei Giurgița vor duce la îndeplinire prevederile prezentei hotărâri.

**Art.7.**Secretarul general al comunei Giurgița, va comunica prezenta hotărâre instituțiilor și persoanelor interesate.

 **Inițiator, Avizat,**

 **Primar, Secretar general U.A.T,**

 **Bonea Viky Spânu Corina- Diana**